open-index/open-wikipedia-markdown huggingface dataset:
Ulster Unionist Party

**Ulster Unionist Party**, forkortet **UUP**, er det ene av de to største unionistiske partiene i Nord-Irland. Partiet blir noen ganger kalt **Official Unionist Party** (**OUP**). Fram til 2003 var UUP det største unionistiske partiet i Nord-Irland, men ved valget i Nord-Irland i 2003 fikk Democratic Unionist Party flere stemmer og mandater.

UUP ble dannet den 3. mars 1905 i Ulster Hall i Belfast, under navnet **Irish Unionist Party**. Partiets fremste formål var å bekjempe innføringen av home rule for Irland. Partiet hadde fra begynnelsen og helt fram til 2005 formelle bånd med Oransjeordenen. I og med delingen av Irland på begynnelsen av 1920-tallet ble det opprettet et eget Ulster-parti. Partiet ble det største i Nord-Irland og var i årene 1921–1972 regjeringsparti i Nord-Irland.

Partileder fra 1995–2005 var David Trimble, som gikk av etter parlamentsvalget i Storbritannia sistnevnte år, da fem av UUPs seks representanter mistet sine plasser i Underhuset. Blant disse var Trimble selv. Den 24. juni 2005 ble sir Reg Empey valgt til ny partileder. 

## Eksterne lenker
* 
*
Jorunn Folkvord

**Jorunn Folkvord** (født 1973) er en norsk lærer og politiker (Rødt), som fra høsten 2023 er medlem av Oslo bystyre og bystyrets kultur- og utdanningsutvalg. 

## Politiske verv og aktivisme

### Partipolitikk
Hun var leder av Rød Ungdom fra 1994 til 1996. I 2007 stod Folkvord på fjerdeplass på Rød Valgallianses bydelsliste i bydel Gamle Oslo til kommunestyre- og fylkestingsvalget. Høsten 2023 ble hun innvalgt i Oslo bystyre for partiet Rødt.

Per 2024 er hun styremedlem i Rødt Oslo.

### Fagbevegelsen
Folkvord har vært aktiv som tillitsvalgt i Utdanningsforbundet, og var landsmøtedelegat for Utdanningsforbundet Oslo i 2006. Hun var medlem av fylkesstyret fra 2019 til 2023 som kontaktperson for grunnskolen. Hun er (per januar 2024) styreleder i Pensjon for alle, som er fagbevegelsens pensjonsnettverk; nettverket ble stiftet 2018. 

### Aktivisme under Melodi Grand Prix
I 2024 brøt Folkvord inn i direktesendingen av *[[Melodi Grand Prix 2024|Melodi Grand Prix]]* for å oppfordre til boikott av Israel.

## Familie
Hun er datter av den tidligere stortingsrepresentanten Erling Folkvord (1949–2024).

## Referanser
Egil Austbø

**Egil Austbø** (født: 12. januar 1947) er en norsk fotballspiller som spilte for Sportsklubben Brann i perioden fra 1967 til 1977. Han spilte 136 kamper og scoret 10 mål. Han ble Norgesmester i 1976 da Brann vant 2-1 over Sogndal Fotball.
Han spilte også tre kamper for det norske herrelandslaget.

## Referanser


## Kilder
* brann.no: «Branns hovedtrenere siden 1960»

## Eksterne lenker
*
NOU 1996:17, Bergo-utvalget

**NOU 1996:17 «I Norge – for tiden?  Konsekvenser av økt internasjonalisering for en liten åpen økonomi»** er en norsk offentlig utredning (NOU) fra et utvalg som ble oppnevnt av Finansdepartementet, Nærings- og energidepartementet og Utenriksdepartementet 15. mars 1996 og som avla sin innstilling 1. juli 1996. Utvalget ble ledet av Jarle Bergo, og det blir gjerne referert til som **«Bergo-utvalget»**.

I mandatet til Bergo-utvalget var det å komme med anbefaling om hvordan økende internasjonal mobilitet av kapital og arbeidskraft bør reflekteres i skattepolitikken. Det hjelper lite å beskatte kapital eller bedrifter hardt hvis resultatet er at de lokaliserer seg utenfor landet. Ifølge Haaland (2002) kan man møte denne utfordringen ved
# enten gi spesielt gunstige skatteregler for de mest mobile næringer og innsatsfaktorer &ndash; dersom man kan identifisere disse 
# eller man kan velge et skattesystem som er lokaliseringsmessig nøytralt for alle bedrifter og all kapital. 

Bergo-utvalget anbefalte den andre løsningen: En bedrifts- og kapitalbeskatning basert på residensprinsippet og en uttaks-modell vil sikre nøytralitet og gi incentiver til å investere og drive næringsvirksomhet der avkastningen er best.

## Eksterne lenker
* 1996:17 «I Norge – for tiden?  Konsekvenser av økt internasjonalisering for en liten åpen økonomi»
Mann Oh! mann

***Mann Oh! mann*** var en skandinavisk gameshow som gikk på TV3 fra 1994 til 1996. Ragnar Otnes var programleder de to første sesongene, mens Lars Eikanger var programleder for de etterfølgende sesongene. Formålet med programmet var å kåre «Skandinavias kjekkeste mann».

## Konsept
I dette underholdningsprogrammet stilte menn opp til ulike oppgaver, og ble heiet frem av et kvinnelig publikum, samtidig som vertinner dyttet taperne ut i et basseng. De ti mennene skulle gjennom både selvvalgte og pålagte «øvelser». I første runde skulle alle synge, danse, eller finne på noe selv. Damene bestemte hvilke tre menn som måtte gå i vannet og dermed var ute av konkurransen. Så skulle gutta improvisere overfor tre damer som de møter i forskjellige situasjoner. Fire nye menn skulle så i vannet. Deretter ble det sang (karaoke), og til sist skulle de gutta som var igjen posere.

I løpet av 11 program skulle det kåres 11 vinnere som møttes til en finale på den spanske øya Ibiza. Michael Teschl fra Danmark vant i første sesong, og fikk dermed en laurbærkrans og en Suzuki-jeep. Norske Lars Petter (22) fra Mathopen holdt følge til nest siste slutt.

Konseptet hadde sine avleggere i både Sverige og Danmark.

**Vinnere**
*Michael Teschl (fra Danmark) (sesong 1)
*Eivind Walstad (fra Norge) (sesong 2)
*

## Anmelderne og seertall
Programmet fikk hard medfart av VGs anmelder som blant annet brukte uttrykk som «hårreisende tøv».

Første sesong av programmet ble blant de mest sette programmene på TV3 våren 1994. Den mest sette episoden hadde 163 000 seere. Senere falt seertallene betrakelig i Norge, og i 1995 til under 100 000 seere.

## Referanser
Benito Carbone

**Benito Carbone** (født 14. august 1971 i Bagnara i Calabria i Italia) er en italiensk tidligere fotballspiller som har spilt for elleve italienske, fem engelske og en australsk klubb. Han spilte sist for AC Pavia i perioden 2007–2010.

Carbone var del av laget som vant U21-EM i 1994.

## Referanser


## Eksterne lenker
*
Parlamentsvalget i Storbritannia 1992

**Parlamentsvalget i Storbritannia 1992** skjedde den 9. april 1992. De konservative vant for fjerde gang på rad, tross at de lenge lå etter på meningsmålingene. 

Valgdeltagelsen var høy, 77,67 %. Etter valget gikk Neil Kinnock av som partileder for Labour. 

*Totalt antall stemmer: 33,514,074. Alle partier med mer enn 10 000 stemmer er vist.*
Kvinnene på taket

***Kvinnene på taket*** var et norsk direktesendt talkshow om erotikk, sex og samliv som gikk på TV3 i 1994. Programmet ble i starten ledet av Anne Lise Hammer, Åsa Rytter Evensen og Nini Stoltenberg. Både Stoltenberg og Evensen sluttet i forkant av andre sesong, mens Siv Stubsveen kom inn som erstatter og ledet programmet sammen med Hammer. Programmet ble sendt på torsdagskveldene og varte ca. en time. Seerne kunne delta med spørsmål og meninger via telefon og telefaks.

Sendingene ble direktesendt fra baren i øverste etasje på SAS-hotellet i Oslo.

*Kvinnene på taket* ble en av mest sette programmer på TV3 i 1994.

## Referanser


## Eksterne lenker
*Klipp fra programmet (Vimeo) (dårlig kvalitet)
Pollenanalyse

**Pollenanalyse** er en viktig teknikk for å klargjøre en lokalitets vegetasjonshistorie. Teknikken er basert på at pollen fra planter spres i luften og faller ned, blant annet på myrer og tjern, der et tynt lag pollen hvert år blir avsatt på bunnen. Pollen og sporer består av spesielt resistent materiale som bevares i den geologiske lagrekken.
Fra bunnen av små tjern kan man med et spesielt bor ta opp en prøve. Punkter på prøven må dateres med C14. Lag for lag gjennom prøven kan man ta ut masse og telle pollen. Hver arts pollen angis så i prosent av den totale mengden. Nær ved en furuskog vil furupollen være dominerende, ved en havreåker vil havrepollen dominere, og i lyngheilandskapet vil røsslyng og grasarter dominere. Det kan da lages et pollenanalysediagram for den enkelte lokalitet, med kronologi langs en akse, og plantenes dominans i den andre aksen.

Pollenanalyse har vært et viktig redskap i arbeidet med å klargjøre lyngheilandskapets historie på Vestlandet. Dette er ikke bare en historie om vegetasjon og landskap, det er en historie om gårdsbosetning og om hvordan menneskene tok havlandet Norge i bruk, og tilpasset leveveien på kystnære gårder. Lyngheilandskapet er fiskerbondens landskap. 

Pollenanalyse kan også betraktes som en hjelpevitenskap for arkeologer. 

Moderne pollenanalyse er basert på Lennart von Posts arbeide med pollenavsetninger i sørsvenske torvmyrer, som ble presentert på en naturvitenskapelig konferanse i Oslo i 1916.

## Palynologi
**Palynologi** er læren om pollen, sporer og fossile planter.

Begrepet palynologi ble introdusert av Hyde og Williams i 1944 etter korrespondanse med den svenske geolog Ernst Valdemar Antevs (1888&ndash;1974) i et av de første tidsskrifter om pollenanalyse, «Pollen Analysis Circular». 

## Referanser


## Se også
* Pollenvarsel

## Litteratur
*
*
* «Pollen og pollenanalyse», *Naturhistorisk museum*, UiO
* «Nye metoder for pollenanalyse», *Forskning.no* 1. mai 2013
NOU 1996: 9, Grønn skattekommisjon

**NOU 1996: 9 «Grønne skatter – en politikk for bedre miljø og høy sysselsetting»** er en norsk offentlig utredning (NOU) fra en kommisjon som ble oppnevnt ved kongelig resolusjon 9. desember 1994. Utredningen ble avgitt til Finans- og tolldepartementet 6. juni 1996.  Utvalget blir derfor gjerne referert til som **«Grønn skattekommisjon»**.

Oppdraget Grønn skattekommisjon fikk av regjeringen, var å se på hvordan økonomiske virkemidler kunne brukes for å dreie økonomien i en mer miljøvennlig retning. Kommisjonen foreslo i sin utredning å vri skattebyrden fra skatt på arbeid til skatt på lite miljøvennlig forbruk, uten å øke det totale skatte- og avgiftstrykket. Prinsippet om at forurenser skal betale, ble slått fast.

## Se også
* NOU 1992: 3, Miljøavgiftsutvalget
* NOU 2000: 1, Kvoteutvalget
* NOU 2006:18, Lavutslippsutvalget
* NOU 2015:15, Grønn skattekommisjon

## Eksterne lenker
* Utredningen i fulltekst
John Kleivstaul

**John Kleivstaul** (født 14. desember 1939, død 10. oktober 2013) var en bonde og lokalpolitiker som representerte Senterpartiet. Han var ordfører i Seljord fra 1995 til 1999 og fra 2004 til 2007. I perioden 1999-2004 var han varaordfører.

## Eksterne lenker
* Sejord SP har Kleivstaul på topp - NRK Telemark 31. mars 2003
Over streken

***Over streken*** var et kortlivet norsk direktesendt talkshow med Marianne Krogness som gikk på TV3 i 1993.

Programmet ble relativt bra mottatt. Krogness gikk imidlertid på dagen da produsenten overrasket henne under direktesending med lettkledde kvinner som strømmet inn i studio.

## Referanser
Martha Argerich

**Martha Argerich** (født 5. juni 1941 i Buenos Aires) er en argentinsk pianist.

## Liv og virke
Hun begynte å spille piano som treåring, og hun ga sin debutkonsert i en alder av åtte (1949), da hun spilte Beethovens Klaverkonsert i C-dur, op. 15. I 1950 spilte hun Mozarts Klaverkonsert in d-moll, KV. 466, og Bachs  Fransk Suite i G-dur, BWV. 816.

Familien hennes flyttet til Europa i 1955, og Argerich studerte da sammen med Friedrich Gulda i Østerrike. Senere studerte hun med Arturo Benedetti Michelangeli og Stefan Askenase. I 1957 vant hun både den internasjonale musikkonkurransen i Genève og Ferruccio Busonis internasjonale konkurranse i løpet av tre uker. Argerich vant den syvende Chopinkonkurransen i Warszawa i 1965.

## Referanser


## Eksterne lenker
* 
* 
* 
* 
*  Martha Argerich-prosjektet
*  Musikknyheter, konsertoversikt, artikler og innspillinger
NOU 1991:28, Norman-utvalget

**NOU 1991:28 «Mot bedre vitende? Effektiviseringsmuligheter i offentlig sektor»** er en norsk offentlig utredning (NOU). Utvalget ble oppnevnt av Syse-regjeringen den 15. august 1990. Utvalget ble ledet av professor Victor Norman, og det blir gjerne referert til som «Norman-utvalget». Utredningen ble avgitt til Arbeids- og administrasjonsdepartementet 7. april 1991, da Brundtland-regjeringen hadde overtatt. Norman-utvalget beregnet et samlet effektiviseringspotensial i offentlig sektor på 170 milliarder kroner i løpet av noen år. Utredningen var ikke ment som en spareplan, men som et grunnlag for videre utredninger.

## Referanser
Juunarsip atuarfia

**Juunarsip atuarfia** (Juunarsip skole) er en skole i byen Qasigiannguit på vestkysten av Grønland.

Skolen er bygd i etapper, fra 1940-tallet til 1980, da skolens gymsal ble bygd. Den har ca. 250 elever fordelt på 20 klasser i 1. til 11. klasse. 32 lærere er ansatt på skolen. For 1. og 2. klasse er det Skolefritidsordning før og etter skoletid.

## Eksterne lenker
* Skolens offisielle hjemmeside
Pia Hansen

**Pia Carina Hansen** (født 25. september 1965) er en svensk sportsskytter. Hun konkurrerte opprinnelig i Nordisk Trap, men begynte så med Olympisk Trap og Dobbeltrap. Hun vant gullmedalje i Dobbeltrap under Sommer-OL 2000 i Sydney, og ble nummer åtte i Trap. I Athen fire år senere ble hun nummer ni i begge øvelser.

Etter at Dobbeltrap er borte fra OL-programmet etter 2004 vil hun fokusere mer på Trap.

## Eksterne lenker
*
Anxiolytika

**Anxiolytika** er angstdempende medikamenter. Ofte virker disse medisinene også som sedativa og hypnotika.

## Anxiolytika
*Alprazolam
*Diazepam
*Lorazepam
*Midazolam
*Oxazepam

## Se også
*Ataraktika
*Barbiturater
*legemiddel
Else Marie Jakobsen

**Else Marie Jakobsen** (1927–2012) var en norsk designer og tekstilkunstner bosatt i Kristiansand. 

Hun ble utdannet fra Statens håndverks- og kunstindustriskole 1946–1951 og studerte senere på et gobelinverksted i Nederland – *De Knipscheer* (1950). Hun var en periode fra 1951 designer på Høie Fabrikker i Kristiansand. Samtidig begynte hun å lage billedtepper. Hennes debututstilling ble holdt i Kunstnerforbundet i Oslo i 1966.

Hun var aktiv som kunstner og tok på seg oppdrag så sent som i 2008. I tillegg var hun aktiv som foredragsholder i bygder og byer over hele Norge, og også i andre land. Hun var mor til journalisten Marianne Jakobsen.

## Kunstnerisk virke

 
Som designer ble Else Marie Jakobsen premiert i konkurranser i Italia, Sverige og Norge.  

Som tekstilkunstner vant hun utsmykningskonkurranse om realfagbygget ved Universitetet i Bergen (90 kvadratmeter) , Erkebispegården i Trondheim (30 kvadratmeter), Kristiansand Tinghus.

Else Marie Jakobsen var ikke minst kjent for sitt arbeid med altertavler. Hun laget 33 altertavler til kirkebygg i inn- og utland, blant annet i København, Minnekirken i Villajoyosa, Spania og Emiratene. Hun vevde også 535 billedtepper til private hjem og offentlige bygninger.

Jakobsens arbeider ble Innkjøpt av blant andre Norsk kulturråd, Nordenfjeldske kunstindustrimuseum, Nasjonalmuseet for kunst, arkitektur og design, Sørlandets kunstmuseum og Museum for religiøs kunst i Reykjavík.

Jakobsen deltok på utstillinger i blant annet Riga, Vilnius, Münster, Lethword, København, Orléans, Slovakia + vandreutstillinger i bl.a. USA og Danmark. Hun deltok også på Tekstilbiennalen i Lausanne.

## Verv
Else Marie Jakobsen ble valgt inn i Kristiansand bystyre som representant for KrF.  Hun var jurymedlem for Nordisk Tekstiltriennale, Høstutstillingen og Sørlandsutstillingen. Hun var forkvinne for Bildende Sørlandskunstnere 1973-1975.

## Utmerkelser
* Vest-Agder fylkes kulturpris 1983.
* Ridder av 1. klasse av St. Olavs Orden.
* Medlem av Agder Vitenskapsakademi.  
* Den 3. september 2008 ble hun gitt æresdoktorat ved MF vitenskapelig høyskole i forbindelse med markeringen av MFs 100-årsjubileum.


*Å veve med tusen trøer og tråder er ikke nok.  Billedvevens vei er øynene, hånden og hjertet.  Dette tilsammen skaper tekstilkunst.*


## Se også
* Liste over altertavler av Else Marie Jakobsen

## Referanser


## Litteratur
Ytterligere data om Else Marie Jakobsen finnes i følgende oppslagsverk: 
* *Le Grand Livre de la Tapisserie*, 1965
* Randi Nygaard Lium: *Ny norsk billedvev*, 1992
* *Norsk kunstnerleksikon*, bind 2
* *Norsk kunsthistorie*
* Gunvald Opstad: *Else Marie Jakobsen*, biografi, 128 sider,  J. M. Stenersens Forlag A/S 1987 (tilgjengelig på Bokhylla.no)
* Gunvald Opstad: *Else Marie Jakobsen*, katalog, 88 sider, Else Marie Jakobsen 2003

## Eksterne lenker
* Agder Vitenskapsakademi
* Jakobsen hos Kunstnernes Informasjonskontor
* Jakobsen hos absolutetapestry.com
* Jakobsen hos agderkultur.no
Dei Nynorske Festspela

**Dei Nynorske Festspela** er en årlig mønstring av nynorskorientert kultur. Alt fra litteratur og nynorskhistorie til musikk og billedkunst er representert. 

Festspillene ble første gang arrangert i august 1992 under navnet *Nynorsk Festspelveke*. Siden 2000 har stiftelsen Nynorsk kultursentrum hatt ansvaret for arrangementet. Festspillene blir i dag holdt i Ivar Aasen-tunet og andre steder i Volda og Ørsta den siste uka i juni. Programmet består blant annet av opplesninger, litteratursamtaler, språkdebatter, prisutdelinger, konserter og kunstutstillinger.

Hvert år utnevner Dei Nynorske Festspela en dikter som opptrer flere ganger i løpet av festpilluka og en billedkunstner som stiller ut noen av sine verk. I de siste åra har blant annet Olaug Nilssen, Frode Grytten, Åse-Marie Nesse, Einar Økland og Marie Takvam vært festspilldiktere, mens Astrid Eidseth Rygh, Margreth Olin og Raymond Klæbo har vært festspillkunstnere.

Prisen Årets nynorskbrukar blir også delt ut under festspillene. Vinnere av denne prisen har vært Ringstabekk skole i Bærum, Martin Toft, redaktør for universitetsavisa Uniforum, den nynorske rappegruppa Side Brok, idrettsutøveren Kari Traa og forlagsredaktøren Guri Vesaas.

I 2006 markerte fastspillene også hundreårsjubileet til Noregs Mållag.

## Eksterne lenker
* Ivar Aasen-tunet om Festspillhistorien
Kim Rhode

**Kimberly Susan Rhode** (født 1979) er en amerikansk sportsskytter. Hun er født i California og er olympisk mester to ganger, og nasjonal mester seks ganger i dobbeltrap. Hun var USAs yngste deltager under Sommer-OL 1996 i Atlanta. Hun tok sin andre gullmedalje i dobbeltrap under Sommer-OL 2004 i Athen.

Hun er født i Whittier i California og begynte med jakt i ung alder. Som tolvåring var hun på safari i Afrika. I en alder av 13 år vant hun sitt første VM i Dobbeltrap. Da hun vant gull under OL i Atlanta i 1996 var hun den yngste kvinnelige gullmedaljør i skyting noen gang. Hun vant bronsemedaljen under Sommer-OL 2000 i Sydney.

Etter at dobbeltrap er tatt ut av OL-programmet, har hun konsentrert seg om skeet. I et verdenscupstevne i Santo Domingo i 2007 satte hun ny verdensrekord i denne grenen med 98 treff (73 i innledende skyting og perfekte 25 treff i finalen).

Rhode studerer for å bli veterinær på Cal Poly Pomona-universitetet.

## Eksterne lenker
* 
* Kim Rhodes biografi på hjemmesidene til U.S. Olympic Team
* Profil på USA Shooting
Olav Tho

**Olav Tho** (født 4. oktober 1944) var ordfører i Hjartdal kommune i Telemark fra 1999 til 2011. Han representerer Senterpartiet.

Tho er utdannet lærer og driver gårdsbruket Myljom-Tho i Hjartdal.

## Referanser
Diána Igaly

**Diána Igaly** (født 31. mai 1965, død 8. april 2021) var en ungarsk sportsskytter. Under Sommer-OL 2000 i Sydney tok hun bronsemedalje i skeet, og fire år senere tok hun gullmedaljen i samme øvelse under Sommer-OL 2004 i Athen.

## Referanser


## Eksterne lenker
*
Ivilikasiup atuarfia

**Ivilikasiup atuarfia** (Ivilikasiup skole) er en skole i den lille bygden Ikamiut på vestkysten av Grønland. Bygden har 66 innbyggere.

Bygningene er fra 1970- og 80-tallet. Siden skolen har bare 22 elever til sammen, deles elevene inn i 3-4 klasser, som dekker 1. til 9. klassetrinn. Skolen har ansatt en lærer og to timelærere. 

Skolestyret har 5 medlemmer, og rektor er Kirsten Johansen. 

I tillegg til å brukes til skole er lokalene også i bruk som ungdomsklubb om kveldene, kveldsskole, møtevirksomhet og tidvis åpnes biblioteket også utenfor skolens åpningstid.
Lou Thesz

**Aloysius Martin Thesz** (født 24. april 1916, død 28. april 2002), bedre kjent som **Lou Thesz**, var en amerikansk fribryter og er tre ganger NWA World Heavyweight Champion. Totalt var han NWA World Heavyweight Champion i ti år, tre måneder og ni dager. Blant sine mange utmerkelser innen fribryting, har Lou Thesz oppfunnet mange fribrytingstriks, som blant annet «Lou Thesz press» og «Powerbomb».

## Karriere
Thesz ble født i Banat i Michigan, men han flyttet til St. Louis med foreldrene sine da han var en ung gutt. I tenårene begynte han å trene amatørbryting med den legendariske shooteren Ad Santel. Thesz debuterte profesjonelt i 1932, 16 år gammel. Ikke lenge etter han debuterte møtte han Ed Lewis, som var en stor stjerne innen profesjonell bryting på 1920-tallet. Ed lærte Thesz kunsten å hooke, det vil si: Kunsten å strekke motstanderen i smertefulle grep. De to ble livsvarige venner.

Innen 1937 hadde Thesz blitt den største stjernen i St. Louis-territoriet. Den 29. desember vant han over Everett Marshall og ble NWA World Heavyweight Champion. Thezs ble med dette den yngste tungvektsmesteren i NWAs historie som 21 år gammel, en rekord som står den dag i dag. Thesz tapte tittelen seks uker senere til Steve «Crusher» Casey i Boston. Han vant tilbake tittelen i 1939 da han igjen vant over Everett Marshall, og enda en gang i 1948 da han vant over Bill Longson.

## Referanser


## Eksterne lenker
*
Topp (topografi)

En **topp** er i topografi betegnelsen på et punkt hvis overflate ligger høyere enn alle punkter i umiddelbar nærhet. 

Begrepet brukes kun om fjellnuter med høy primærfaktor (elevasjon i forhold til terrenget rundt) eller topografisk isolasjon (distanse fra nærmeste punkt som ligger høyere). En kampestein ved siden av det høyeste punktet på et fjell vil derfor ikke regnes som en topp. Topper i nærheten av en høyere topp regnes ofte som subsidiære topper, og i forbindelse med klassifisering kan de bli regnet som en del av samme fjell.
Hypomani

**Hypomani**, en mildere versjon av **mani**, er lett hevet stemningsleie i forhold til det som er vanlig for personen. Stemningsendringen skyldes ikke en reaksjon på en uvanlig gledesbringende hendelse. Hypomani kan skyldes bivirkninger av medisiner, sykdommer i hjernen eller forekomme som ledd i visse former for bipolar lidelse. 

Typiske kjennetegn er økt energi og aktivitet, som regel en sterk opplevelse av velvære og fysisk og psykisk effektivitet. Økt omgjengelighet, pratsomhet, overdreven fortrolighet, økt seksuell energi og redusert søvnbehov er til stede, men ikke i en slik grad at det fører til alvorlige vansker i arbeid eller til sosial avvisning. Personen selv eller ukjente vil som regel ikke reflektere over at stemningsleiet er hevet, men nære pårørende vil som oftest bemerke endringen.

## Symptomer
* Behovet for søvn er redusert
* Man føler seg mer energisk og aktiv
* Selvtilliten er større
* Man liker arbeidet bedre
* Man er mer sosial (ringer flere, går mer ut)
* Man har et ønske om å reise mer eller reiser mer
* I trafikken kan en kjøre fortere eller ta flere sjanser
* Pengeforbruket er høyere eller for høyt
* Man tar flere sjanser i det daglige
* Den fysiske aktiviteten er øker
* Man planlegger flere aktiviteter eller prosjekter
* Man føler seg mer kreativ
* Man føler seg mindre sky eller hemmet
* Klesvalget kan være mer fargerikt eller uvanlig, evt. og annerledes bruk av sminke
* Den seksuelle lysten er øket
* Man kan flørte mer
* Man kan snakke mer
* Man kan tenke raskere
* Fortelling av morsomme historier eller vitser forekommer oftere
* Ting blir gjort mye raskere og/eller lettere
* Mer utålmodig
* Andre kan oppleve vedkommende som slitsom eller irriterende
* Man kan komme lettere i krangel
* Humøret er bedre og/eller man føler seg mer optimistisk

## Prognose
Behandling kan ha stor betydning for pasienten til å få bedre fremtidsutsikter. Jo flere maniske episoder en person har hatt, jo dårligere kan prognosen være til å bli kvitt plagene.

## Se også
*Bipolar lidelse
*Psykose

## Referanser
Craig Burley

**Craig William Burley** (født 24. september 1971 i Irvine, Ayrshire, Skottland) er en tidligere skotsk landslagsspiller i fotball som spilte for to skotske og fire engelske klubber i årene 1989 til 2004. Han scoret 3 mål på 46 landskamper for . 

Burley jobber nå som fotballekspert for Sentana Sports.

## Biografi
### Klubblag
Craig Burley startet sin profesjonelle fotballkarriere i Chelsea i 1989, og fram til 1997 spilte han 142 obligatoriske kamper for klubben fra London. I juli 1997 ble han solgt til Celtic for £2 500 000, og han debuterte for Celtic den 3. august 1997 i en ligakamp mot Hibernian. Den 13. september 1997 laget han sine første mål for *Bhoys* da han scoret 2 mål i en ligakamp mot Motherwell. 

Etter å ha spilt 93 klubbkamper for Celtic skrev han i desember 1999 under for Derby County som betalte £3 000 000 for spilleren. Hans første kamp for Derby kom den 5. desember 1999 da Derby tapte 1-0 for Leeds United i Premier League, mens hans første scoring kom 15. januar 2000 da Derby vant 4-1 over Middlesbrough i en ligakamp. Totalt ble det 5 mål på 18 ligakamper for *the Rams* i siste del av 1999/00-sesongen. Den påfølgende sesongen ble det 2 mål på 24 ligakamper, mens han i 2001/02-sesongen ikke laget noen mål på 11 ligakamper. 

## Karriere som spiller
### Klubblag

## Meritter
* Ble kåret til årets spiller i Skottland i 1997/98-sesongen.
 
## Referanser


## Kilder
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05* (side 549).  Headline Book Publishing, London. ISBN 0-7553-1311-9
* Mortimer, Gerald (2004): *The Who´s Who of DERBY COUNTY* (side 34).  Breedon Books Publishing, Derby. ISBN 1-85983-409-4

## Eksterne lenker
*
Målprisen

**Målprisen** er en språkpris som hvert år siden 2000 er blitt delt ut av Noregs Mållag under organisasjonens landsmøte. 

Prisen gis til personer eller institusjoner som har gjort en ekstra viktig innsats for nynorsken. Det er styret i mållaget som avgjør hvem som får prisen, som anses som den viktigste organisasjonen deler ut.

## Prismottakere
*2000: Opera Software – delt ut på Norsk kulturhelg
*2000: Guri Vesaas – delt ut på Norsk kulturhelg
*2001: Hellbillies – delt ut på Norsk kulturhelg
*2002: Kari og Ivar Medaas
*2003: Ola Jonsmoen
*2004: Are Kalvø
*2005: Kjartan Fløgstad
*2006: Olaug Nilssen
*2007: Arne Johannessen
*2008: Halvor Folgerø og Finn Tokvam
*2009: Magnhild Meltveit Kleppa 
*2010: Universitetet i Bergen
*2011: Yngvar Andersen
*2012: Jon Fosse
*2013: Linda Eide
*2014: NRK Super
*2016: Kristin Sørsdal
*2017: Gard Steiro (*[[VG]]*-redaktøren som åpnet avisen for nynorsk)
*2018: Magni Øvrebotten
*2019: Kjersti Wøien Håland og Hege Hauff Hvattum (for NRK-serien *[[Lovleg]]*)
*2020: Kari Veiteberg, biskop i Oslo  bispedøme

## Referanser




## Eksterne lenker
* Side om Målprisen hos Noregs Mållag
Esther Maria Bjørneboe

**Esther Maria Bjørneboe** (født 1971) er en norsk billedkunstner og tegner.

Bjørneboe er datter av presten og kunstneren Bjørn Bjørneboe, og kunstneren Marit Aabel Bjørneboe. Hun er utdannet ved Kunstskolen i Rogaland og Institutt for Farge ved Statens håndverks- og kunstindustriskole i Oslo, der hun gikk ut 1996. 

Esther Maria Bjørneboe arbeider både som kunstmaler og som rettstegner og illustratør, blant annet for NRK TV og avisene *[[Dagbladet]]*, *[[Dagens Næringsliv]]*, *[[Aftenposten]]* og *[[Klassekampen]]*. Hun har mottatt en rekke stipend, deriblant Lorck Schive Kunstpris, og er innkjøpt av flere kommuner og fylkeskommuner, private samlere og bedriftssamlinger. Hun har også gjennomført utsmykkingsoppdrag for Oslo kommune og KORO. 

Til grunnlovsjubileet 2014 utga Norges Bank to minnemynter utformet av Esther Maria Bjørneboe.

## Referanser


## Eksterne lenker
* Esther Maria Bjørneboes hjemmeside
Flommen i Nord-Korea 2007

**Flommen i Nord-Korea** i august 2007 forårsaket store materielle skader og mange tap av liv. Flommen traff mesteparten av den sørlige delen av landet, inkludert hovedstaden Pyongyang og noen av dets mest produktive landsbruksområder. Hjelpeorganisasjoner frykter at tap av avlinger vil føre til matmangel og følgelig hungersnød i landet.

Nord-Korea annonserte 15. august 2007 at landet hadde blitt rammet hardt av flom etter ei uke med kraftig regn, og at det var sterkt behov for hjelp fra omverdenen. Allerede ett år tidligere hadde Nord-Korea blitt rammet av en annen flom, da kraftig regnvær i juli måned tok flere hundre – for ikke å snakke om flere tusen – mennesker av dage.

I motsetning til flommen i 2006 var Pyongyang raske med å reagere på hendelsen, og ba om hjelp mens vannet fremdeles sto høyt istedenfor å vente så lenge som mulig, slik man tidligere gjorde. Nordkoreanske myndigheter har indikert at så mange som 454 kan ha omkommet, mens 300 000 kan ha mistet hjemmene sine. Skadeomfanget ble beregnet til å skrive seg til en verdi av 22,5 millioner dollar, vel 135 millioner kroner.
Barry White

:*For juristen og ambassadøren, se [[Barry B. White]]*

**Barry Eugene White** (født **Barrence Eugene Carter** 12. september 1944, død 4. juli 2003) var en amerikansk Grammy-belønnet plateprodusent, låtskriver og sanger, som var kjent innenfor soul- og disco-sjangrene.

Han døde 4. juli 2003 på Cedars-Sinai Medical Center i West Hollywood, California i en alder av 58 år, grunnet nyresvikt.

## Referanser


## Eksterne lenker
* 
* 
* 
*
Bjørn-Willy Mortensen

**Bjørn-Willy Mortensen** (1941–1993) var en norsk grafiker, tegner, bokillustratør og jazzbassist.

Mortensen studerte under Chrix Dahl og Olav Mosebekk ved Statens håndverks- og kunstindustriskole fra 1960 til 1964. Han ble særlig kjent for koldnålsraderinger, litografier og bokillustrasjoner med figurative motiver, både fantasifulle, eksistensielt alvorstunge og politiske. Mortensen deltok også på en mengde utstillinger og er representert i offentlige samlinger.

Mortensen spilte dessuten bass i Stokstad/Jensen Trad.Band på 1960- og 1970-tallet.

## Referanser
Hewitt (topp)

En **hewitt** er en topp i England, Wales eller på Irland med absolutt høyde på minst 2000 fot over havet, hvilket tilsvarer 609,6 meter over havet og en primærfaktor på minst 30 meter. Navnet er et akronym: **H**ills in **E**ngland, **W**ales and **I**reland over **T**wo **T**housand feet. 

Den engelske og den walisiske listen ble sammensatt og vedlikeholdes av Alan Dawson, mens den irske listen ble laget av Clem Clements. Definisjonen tar hensyn til kritikken mot nuttalls, som har en primærfaktor på minimum 15 meter og dermed omfatter mange subsidiære topper. De 125 minst prominente nuttalls er ekskludert i listen over hewitts. 

Det er totalt 524 hewitts:
* 180 i England
* 135 i Wales
* 209 på Irland

Skottland tas ikke med i listen, fordi det ville medføre at et meget stort antall topper som i skotsk målestokk er nokså små ville blitt med. Det har blitt publisert en liste over alle topper i Skottland som møter kriteriene, delt inn i munros, corbetts og grahams. Hadde de skotske toppene vært med, ville det vært 2638 topper på listen.

## Referanser
Melon

**Melon** er en art i agurkslekta.
Den ble først kultivert for mer enn 4000 år siden, i Persia og Afrika.
Det finnes mange varieteter.

## Se også
* Vannmelon

## Eksterne lenker
*
Den litauiske sosialistiske sovjetrepublikk

**Den litauiske sosialistiske sovjetrepublikk** var en delrepublikk i Sovjetunionen som omfattet det sovjetiskokkuperte Litauen fra 1940 til 1941 og fra 1944 til 1990. Fra 1941 til 1944 var Litauen okkupert av Tyskland og administrert som Reichskommissariat Ostland.

De baltiske statene – Estland, Latvia og Litauen – gjenvant sin uavhengighet under den syngende revolusjonen. Ved valgene til de sovjetiske statsorganene i Litauen i 1989 og 1990 vant folkebevegelsen Sąjūdis.

I mai 1989 erklærte Den litauiske sosialistiske sovjetrepublikk territoriell suverenitet, og i mars 1990 vedtok Det øverste råd (tidligere Det øverste sovjet) enstemmig å gjenopprette Republikken Litauen. Republikken var i prinsippet den samme som ble okkupert i 1940. Litauens uavhengighet ble først anerkjent av Island, etterfulgt av andre vestlige land, som mente at Litauens innlemmelse i Sovjetunionen stred mot folkeretten.

Litauen ble den første delrepublikken som brøt ut av Sovjetunionen. Sovjetunionen anerkjente de baltiske statenes uavhengighet den 6. september 1991. Resten av Sovjetunionen gikk i oppløsning den høsten. De siste russiske troppene forlot Litauen i 1993.

## Referanser


## Se også
*Litauens historie

## Eksterne lenker
*
Fyrhuset musikkverksted

**Fyrhuset musikkverksted** er en ungdomsklubb for musikkinteressert ungdom i det gamle fyrhuset på Nordtvedt gård i Groruddalen, Oslo. Musikkverkstedet tilbyr bandøving med og uten instruksjon for både begynnere og viderekommende, og er åpent for all ungdom i bydel Grorud som søker øvingslokaler.

## Artister og band med røtter fra Fyrhuset
* Fight the Fight (tidligere Oslo Faenskap)
* Golden Core

## Referanser


## Eksterne lenker
* Om fyrhuset hos aktivigrorud.no
Blålusern

**Blålusern** (*Medicago sativa*) er en flerårig urt i erteblomstfamilien. Det finnes seks underarter.

Blålusern kjennes også ved det engelske navnet alfalfa. Blålusern dyrkes i betydelig omfang, spesielt i Nord-Amerika, på grunn av sin egnethet og verdi som fôr til dyr. I Norge har det vært dyrket blålusern, men i dag dyrkes det lite, selv om det er et stort potensial for dyrking. Blålusern finnes derfor forvillet her og der. Dyrking av blålusern krever en dyp, god jord med høy pH for å trives. 

Blålusern, og de fleste artene i erteblomstfamilien, lever i et symbiotisk forhold til rhizobiumbakterien som lever på roten og fikserer nitrogen fra luften (biologisk nitrogenfiksering).

Spirer av blålusern er spiselige (alfalfaspirer) og har en nøtteaktig smak.

## Referanser




## Eksterne lenker
*
Klassifisering av fjell på De britiske øyer

:*Se også*: Liste over fjell på De britiske øyer etter høyde

**Klassifisering av fjell** på De britiske øyer baserer seg på lister hvor topper deles inn etter absolutt høyde, primærfaktor eller andre kriterier. De brukes ofte i forbindelse med *[[peak bagging]]* («toppsamling»), det vil si at klatrere og fjellvandrere besøker alle topper innen en kategori. 

Den eldste og mest kjente klassen er munros, fjell i Skottland på mer enn 3000 fot over havet, eller 914,4 moh.

De mest kjente klassene er:

## Noter
Caldes de Montbui

**Caldes de Montbui** er en spa-by og kommune i ''comarcaet'' i Vallès Oriental i Catalonia, Spania. Stedet er plassert i den øverste dalen ved Caldeselven, og kommunens høyeste punkt er fjelltoppen til El Farell, på 816&nbsp;moh.

Trialsyklene av merket Sherco blir produsert ved en fabrikk i Caldes de Montbui.
## Eksterne lenker
*
Gaute og Gullit

***Gaute og Gullit*** er en norsk barne-tvserie som gikk på NRK i 1993. Serien ble produsert av NRK Sogn og Fjordane.

Vi møter 7 år gamle Gaute som får en geit i presang av familien. Geita kaller han opp etter sitt store forbilde Ruud Gullit og geita blir derfor kalt Gullit. Vi følger Gaute og Gullit på steder som sirkus, på første skoledag, på butikken og ellers i hverdagen. Serien er spilt inn på diverse steder i Sogn og Fjordane, men i hovedsak på Åsane i Førde og bærer preg av at Gaute bor på en bondegård. Musikk hadde en viktig rolle i serien, og hver episode hadde et musikkinnslag fremført av personer i omgangskretsen rundt Gaute.

Serien fikk svært god kritikk og ble sett på som viktig for å styrke nynorsken for barn i fjernsynsbildet.

Skuespillere i serien var blant andre:
* Sondre Rivedal Tjugen (Gaute)
* Jan A. Haugen (Gautes far)
* Johannes Vie (Gautes bestefar)
* Ann Kristin Rasmussen (Gautes søster)
* Arle Hjelmeland

## Referanser


## Eksterne lenker
*
Notto Normann Thelle

**Notto Normann Thelle** (1901&ndash;1990) var en norsk kinamisjonær, redaktør og generalsekretær. Han var en nær medarbeider til misjonæren Karl Ludvig Reichelt, og arbeidet i Hongkong og Nanking fra 1922 til 1950. Thelle etterfulgte Reichelt som superintendent for den buddhistmisjon de bedrev blant kinesere. Etter at han returnerte til Norge, arbeidet han som redaktør av tidsskriftet *Østen og Vi* fra 1952 til 1972, og som generalsekretær for Den Nordiske Kristne Buddhistmisjon til 1971. Samme år ble Thelle tildelt Kongens fortjenstmedalje i gull for sin innsats for misjonens sak. Han giftet seg i 1932 med Rannfrid f. Danielsen og de fikk flere barn, blant annet sønnene Øystein og Notto Reidar Thelle.

## Utdanning
Etter et studieopphold ved universitetet i Uppsala studerte han språk ved Nanjinguniversitetet i årene 1922&ndash;'23. Thelle tok deretter examen artium på Haagaas Artiumskursus' latinlinje i 1928, før han studerte teologi ved Universitetet i Oslo der han ble cand. theol. i 1931.

## Misjonsprest 1922 &ndash; 1950
I 1926 hadde Reichelt stiftet *Den Nordiske Kristne Buddhistmisjon* (eller Den nordiske Østasia-misjon, senere Stiftelsen Areopagos), og dens arbeid var konsentrert om en institusjon nær Nanjing, ved navn *Ching Fong Shan* («Den lysende vinds berg»). I 1927 ble denne misjonsstasjonen rasert under et opprør, og Reichelt og Thelle måtte rømme byen. I to år arbeidet de så i Shanghai. I 1929 kom Reichelt til Hongkong, og opprettet *[[Tao Fong Shan]]*.

8. desember 1941 invaderte japanske styrker Hongkong, og misjonærfamilienes kvinner og barn ble evakuert fra Tao Fong Shan. Senere vendte de tilbake, og familiene ble fra «Black Christmas Day» (den sorte første juledag) 1941 sittende sivilinternert med felles ansvar. Da alle nordmenn ble internert i Stanley Internment Camp 22. februar 1943, fikk de bli på Tao Fong Shan under forutsetning at de ikke brøt japanske bestemmelser og selv sørget for alt de trengte. 

## Verker
* *Fra begynnelsen til nu av Den kristne buddhistmisjons historie*, Oslo: Kristne buddhistmisjons forl., 1939
* *En buddhistmunks vei til Kristus: og andre livsbilleder og vidnesbyrd fra Østen*, København: Gad, 1940
* *Karl Ludvig Reichelt: En kristen banebryter i Øst-Asia*, Oslo: Den Nordiske Kristne Buddhistmisjon, 1954

## Referanser
Claus Wiese

**Claus Wiese** er navnet til flere personer:

*Skuespilleren Claus Wiese (1924–1987)
*Fjernsynsjournalisten Claus Wiese (1960)
Alice av Battenberg

**Alice av Battenberg**, senere prinsesse **Alice av Hellas og Danmark** (Victoria Alice Elizabeth Julia Marie; født 25. februar 1885, død 5. desember 1969) var mor til prins Philip, hertug av Edinburgh (gemalen til dronning Elisabeth II).

Hun led av medfødt hørselstap, og vokste opp i Tyskland, England og ved Middelhavet. Etter at hun giftet seg med prins Andreas av Hellas og Danmark i 1903, bodde hun i Hellas frem til store deler av den greske kongefamiliens eksil i 1917. Da hun returnerte til Hellas et par år senere, ble hennes ektemann delvis klandret for Hellas' nederlag i den gresk-tyrkiske krigen 1919–1922. Kort tid etter ble det gjennomført et statskupp i Athen. Monarkiet ble avskaffet, og familien ble på ny tvunget i eksil frem til gjenreisingen av det greske monarkiet i 1935.

I 1930 ble hun diagnostisert som schizofren, og begynte raskt med behandling. Deretter levde hun atskilt fra sin ektemann. Da behandlingen var ferdig, viet hun mesteparten av sine gjenværende år til veldedighet i Hellas. Hun ble i Athen under andre verdenskrig, hvor hun beskyttet jødiske flyktninger, og ble derfor anerkjent som «rettskaffen blant nasjonene» ved Yad Vashem.

Etter at Kong Konstantin II av Hellas falt og innføringen av militærdiktatur i Hellas i 1967, ble hun invitert av sin sønn og svigerdatter til å bo på Buckingham Palace i London, der hun bodde de to siste årene av sitt liv.

## Referanser
Kanpur

**Kanpur** (hindi , urdu ), også skrevet **Cawnpore** frem til 1948, er den tiende mest folkerike byen i India og den største i delstaten Uttar Pradesh. 

Kanpur ligger 70 km sørvest for Lucknow, hovedstaden i Uttar Pradesh. Kanpur hadde 2 823 249 innbyggere i 2005. Kanpur er et viktig handels- og kommunikasjonssentrum. Byen har også stor tekstil-, sko-, kjemisk- og metallindustri. 

Byen var bare en landsby da den ble avstått til Storbritannia i 1801. Byen vokste  opp under britenes styre på begynnelsen av 1800-tallet. I 1857 ble alle britene i byen drept under Sepoy-opprøret.
Land Rover Defender Wolf

**Defender Wolf** eller **Defender XD** (for *Extra Duty*) er en militær versjon av Land Rover Defender.  Den må ikke forveksles med en militær utgave av Mercedes-Benz Geländewagen, også kalt *Wolf*.  Kjøretøyet er i tjeneste med den britiske hæren og det nederlandske marinekorpset.

Navnet *Wolf* er ikke offisielt – programmet het opprinnelig «Higher Specification» eller «Extra Duty».  I britisk tjeneste heter kjøretøyet **Truck Utility Light** eller **Truck Utility Medium** (TUL/TUM) alt etter hvilken variant det er snakk om.

Varianter inkluderer ambulanse (kalt «Pulse»).
U.S. Army Aviation Branch

**U.S. Army Aviation Branch** er tjenestegrenen i US Army som har ansvaret for hærens flyvemaskiner. Den ble opprettet i 1983. Grunnen for opprettelsen var lærdommer fra Koreakrigen, og spesielt fra Vietnamkrigen, hvor man så hvor viktig helikopter var for hærtroppene, både med tanke på transport, men også på nær-støtte-angrep. Da US Airforce ble opprettet i 1947 var ikke dette aktuelle problemstillinger, rett og slett fordi teknologien og helikoptre ikke var i bruk. De eneste luftfartøyene US Army beholdt etter den omorganiseringen var L-2 observasjonsfly som ble brukt for innstilling av artilleriet (Artilleriobservasjonsfly).

Hovedtreningsstedet er Fort Rucker.
Otto von Emmich

**Albert Theodor Otto von Emmich** (født 4. august 1848 i Minden i Tyskland, død 22. desember 1915 i Hannover) var en tysk general som kjempet på vestfonten under første verdenskrig. 

von Emmich gikk inn i det tyske militære i 1866. I 1909 oppnådde han generals grad i infanteriet og ble gitt kommandoen over det tiende armékorpset i Hannover. I begynnelsen av første verdenskrig beleiret han byen Liège, som han deretter inntok 7. august 1914. 

General von Emmich døde av åreforkalkning i 1915.  

## Referanser


## Kilder
**The Siege of Liége: A Personal Narrative*, av Paul Hamelius (London, 1914).  
* I *Daily Chronicle War Books*, volum iv, (1914), "The Campaign Around Liége," av J. M. Kennedy.
Plesiochronous Digital Hierarchy

**Plesiochronous Digital Hierarchy (PDH)** er en teknologi som brukes i telekommunikasjon for å overføre store mengder data over digitalt transport kanaler, som f.eks. fiberoptikk.
Ordet Plesiokront kan oversettes til "nesten synkront".
Da PDH ble utviklet bestod telenettet av analoge telefonsentraler som ikke trengte klokketakt for å fungere. PCM-strekningen mellom sentralene kunne derfor følge hver sin takt. Det var altså mange uavhengige klokker i telenettet.

Etter hvert som det kom digitale sentraler, som hadde behov for å jobbe i samme takt, ble Synchronous Digital Hierarchy (SDH) utviklet.
Sergej Zaljotin

**Sergej Viktorovitsj Zaljotin** (russisk: Сергей Викторович Залётин; ) over 83 i verdensrommet på 2 ulike romferder og har også utført en romvandring på over 5 timer. Zaljotin har vært på både den russiske romstasjonen Mir og Den internasjonale romstasjonen. Han og Alexandr Kaleri ble de to siste beboerne ombord på Mir.

## Romferder

### EVA
*Sojuz TM-30 – 1 romvandring
** 12. mai 2000: 5 t 03 m – Inspeksjon av Mir

## Hedersbevisninger
* *Hero of the Russian Federation*
* *Pilot-Cosmonaut of the Russian Federation.*

## Referanser


## Eksterne lenker
* NASA Biography
Kolestrand

**Kolestrand** er en gård i Lund kommune, Dalane i Rogaland. Gårdsnavnet skrives også Kolestrond, og har tidligere vært skrevet Kalvestrand. Stedet ligger i gamle Heskestad kommune, på grensen til Sokndal kommune.

## Eksterne lenker
* Kolestrand og historikk om Kolestrand
STS-100

**STS-100** er benevnelsen på en romferd med den amerikanske romfergen Endeavour.

## Mannskap
* Kent V. Rominger, Commander
* Jeffrey S. Ashby, Pilot
* Chris Hadfield, Mission Specialist
* Scott E. Parazynski, Mission Specialist
* John L. Phillips, Mission Specialist
* Umberto Guidoni, Mission Specialist
* Yuri Lonchakov, Mission Specialist

## Høydepunkter fra ferden
Ferdens viktigste mål var montasjen og aktiveringen av Canadarm2. En endelig komponent til Canadarm2 ble montet på STS-111. En annen viktig nyttelast med på romferden var MPLM "Raffaello". En overførte også kommunikasjons-antenner, andre typer forsyninger og vann, samt nye eksperimenter til romstasjonen.

Endeavour brukte sine rakettmotorer til å løfte romstasjonens bane mens den var tilkoblet, og etter frakobling ble romstasjonen filmet med et IMAX-kamera fra lasterommet på romfergen.

### Dokking med ISS
***Dokket til ISS:** 21. april 2001 13:59:00 UTC
***Frakoblet fra ISS:** 29. april 2001 17:34:00 UTC
***Tid tilkoblet:** 8 dager, 3 timer og 35 minutter

### Romvandringer
To romvandringer (EVA) ble gjennomført mens Endeavour var koblet sammen med ISS
**EVA Nr. 1** 
*Varighet: 7 t 10 m
*Dato: 22. april 2001
*Utført av: Hadfield og Parazynski
*Planlagt oppdrag: Montasje av Canadarm2. **Første romvandring for en [[Canada|kandadisk]] astronaut**
**EVA Nr. 2** 
*Varighet: 7 t 40 m
*Dato: 24. april 2001
*Utført av: Hadfield og Parazynski
*Planlagt oppdrag: Avsluttende arbeider med Canadarm2.

## Bilder

Fil:Lanzamiento sts-100.jpg|Oppskytingen av Endeavour
Fil:Canadarm2 installation during STS-100.jpg|Montasje av Canadarm2, astronaut Parazynski er synlig til høyre.
Fil:Space Shuttle Endeavour touches down on the runway at Edwards Air Force Base, California (EC01-0129-1).jpg|Endeavour lander på Edwards Air Force Base


## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
* NASA mission summary
Mercedes-Benz 123

**Mercedes-Benz 123** er en modellserie av personbiler fra Mercedes-Benz som var i produksjon fra 1975 til 1986. Den offisielle presentasjonen fant sted 28. januar 1976, men produksjonen var allerede i gang i 1975 med totalt 1608 biler. Alle disse var sedan-modeller. Av disse hadde 1583 bensin- og 25 dieselmotor. Mercedes-Benz W123  ble i den aktuelle perioden produsert i totalt 2&nbsp;696&nbsp;915 eksemplarer, 1&nbsp;280&nbsp;496 med bensin- og 1&nbsp;416&nbsp;419 med dieselmotor. 

Det største produksjonsvolumet kom i 1982 med 348.602 eksemplarer, som tilsvarer 955 biler per dag. Siste produksjonsår, 1986, var antallet kun 63 eksemplarer, derav 50 biler levert med bensin- og 13 med dieselmotor. Alle disse var T-modell (s123). 

## 123-serien er delt opp i 4 serier
* Serie 0,5: Begynnelsen av 1975 til november 1976 
* Serie 1: November 1976 til september 1979 
* Serie 2: September 1979 til oktober 1982 
* Serie 3: Oktober 1982 frem til januar 1986 

## Flest produserte 123
Den motoren som ble benyttet i flest av enhetene i 123-serien totalt, er 240D (OM616). Motoren ble brukt i 7 biler i 1975 og 1987 biler det siste året den ble benyttet, 1985. Totalt ble 454.780 enheter utstyrt med 240D.

## Færrest produserte 123
280C er benyttet i det lavest antallet enheter, med 3704 stk. I perioden 1976-1980. 2 stk 
første året og 125 det siste. (M110) 

## Modellbetegnelsen
Det ble benyttet en bokstav som prefiks, for å gjøre det lettere å skille de ulike modellene 
* W123 = sedan, (ofte kalt Limousine i Tyskland) 
* S123 = T-modell / Touring / Stasjonsvogn 
* C123 = coupé 
* V123 = long / Langversjon = Limousine / Pullman

## Produksjonssted
Produksjonssted for den enkelte enhet fremgår av en bokstavkombinasjon som er en del av understellsnummeret. Dette er kodet etter følgende system: WDB 123 xxx x (bokstav) xxxxxx*, hvor det enkelte element har følgende betydning: 

* WDB = Westdeutschland Daimler Benz 
* 123 = serien 
* xxx = modell 
* 1-2 = venstre-høyreratt 
* bokstav = produsert på fabrikk (se oversikt under) 
* xxxxxx = løpenummer 

*'Produksjonssted:'''
* A,B,C,D,E – Sindelfingen 
* F,G,H – Bremen 
* I,K,L,M,N – Wörth 
* T (Nutzfahrzeuge) – Bremen 
* U – Mannheim 
* V,W – Gaggenau 
* K – Graz 
* J – Rastatt 

## 123-seriens Produksjonstabell